पाएं अपने शहर की ताज़ा ख़बरें और फ्री ई-पेपरडाउनलोड करें
बंशीधर नगर मुख्य मार्ग पर स्थित लोलकी घाटी में बुधवार की सुबह एक कमांडर जीप व बाईक की सीधी भिड़ंत में तीन लोग घायल हो गए। जबकि एक महिला के इलाज के दौरान मौत हो गई है। घायलों में एक महिला व दो पुरुष शामिल हैं। घटना में मृतक गरबांध गांव निवासी रवि कुमार की पत्नी सविता देवी (25 वर्ष) बताया गया है। जबकि इस घटना में घायल मृतक की पति रवि कुमार 27 वर्ष, सरिता देवी 23 वर्ष व कमांडर पर सवार अजय गौड़ का नाम शामिल है।
घटना के बाद सभी घायलों की गंभीर अवस्था को देखते हुए चिकित्सकों ने इलाज के लिए सदर अस्पताल रेफर कर दिया था। जहां इलाज के दौरान सविता देवी की मौत हो गई। घटना के संबंध में प्रत्यक्षदर्शियों ने बताया कि एक कमांडर जीप यात्रियों को लेकर बंशीधर नगर की ओर जा रही थीं। वहीं विपरीत दिशा से मोटरसाइकिल आ रही थी। इसी दौरान लोलकी घाटी में साइड लेने के क्रम में आमने सामने अनियंत्रित होकर भीड़ंत हो गई। वहीं कमांडर जीप पलट गई। बाईक सवार एक युवक गिर गया।
वहीं सड़क पर आवागमन चालू रहने से आने जाने वाले लोगों ने सभी घायलों को उठाकर सीएचसी मे भेजा गया। जहां चिकित्सकों ने प्राथमिक उपचार के बाद तीनो गंभीर रूप से घायल व्यक्तियों को सदर अस्पताल भेज दिया है।उधर घटना की सूचना मिलते ही धुरकी पुलिस घटनास्थल पर पहुचंकर मामलें जांच पड़ताल कर कमांडर जीप व बाईक को कब्जे ले लिया है। खबर लिखे जाने तक शव का पोस्टमार्टम नहीं हो सका था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn